64. సూరా అత్ తగాబున్ | ఖురాన్ | Quran with Telugu Translation | AskIslamPedia
భూమ్యాకాశాలలో ఉన్నవన్నీ అల్లాహ్ పవిత్రతను కొనియాడుతున్నాయి. సర్వసత్తాధికారం ఆయనదే. స్తోత్రం ఆయనకే శోభాయమానం. అయన అన్నింటిపై అధికారం కలవాడు.
మిమ్మల్ని సృష్టించినవాడు ఆయనే. మరి మీలో కొందరు అవిశ్వాసులుగా ఉంటె మరి కొందరు విశ్వాసులుగా ఉన్నారు. మీరు చేసేదంతా అల్లాహ్ చూస్తూనే ఉన్నాడు.
అయన ఆకాశాలనూ, భూమినీ (న్యాయంతో), సమతూకం (సత్యం)తో సృష్టించాడు. మరి (అయన) మీ రూపు రేఖలను తీర్చిదిద్దాడు. మీకు చాల మంచి రూపమిచ్చాడు. కడకు చేరుకోవలసింది అయన వద్దకే.
భూమ్యాకాశాలలో ఉండే వాటన్నింటి గురించి ఆయనకు తెలుసు. మీరు దాచేదీ బహిర్గతం చేసేదీ (అంతా) ఆయనకు తెలుసు. అల్లాహ్ గుండెల్లోని గుట్టును సయితం ఎరిగినవాడు.
ఏమిటి, ఇంతకుమునుపు తిరస్కార వైఖరికి పాల్పడిన వారి సమాచారం మీకు చేరలేదా? వారు తమ ఆగడాల దుష్పరిణామాన్ని చవిచూశారు. వారి కొరకు బాధాకరమైన శిక్ష ఉన్నది.
ఎందుకంటే, వారి దగ్గరకు వారి ప్రవక్తలు స్పష్టమైన నిదర్శనాలను తీసుకువచ్చినప్పుడు, "ఏమిటీ, మానవమాత్రులు మాకు మార్గదర్శకత్వం వహిస్తారా?" అని వారు (చులకనగా) మాట్లాడారు. ఆ విధంగా వారు (సత్యాన్ని) తిరస్కరించారు. ముఖాలు త్రిప్పుకున్నారు. మరి అల్లాహ్ కూడా వారిని పట్టించుకోలేదు. అల్లాహ్ నిరపేక్షాపరుడు. అన్ని విధాలా ప్రశంసనీయుడు.
తాము మరణించిన పిదప తిరిగి బ్రతికించబడటం అనేది ఎట్టి పరిస్థితిలోనూ జరగని పని అని అవిశ్వాసులు తలపోస్తున్నారు. (ఓ ప్రవక్తా!) వారికి చెప్పు : "ఎందుకు జరగదు? నా ప్రభువు తోడు! మీరు తప్పకుండా మళ్ళి లేపబడతారు. మీరు చేసినదంతా మీకు తెలియపరచబడుతుంది. ఇలా చేయటం అల్లాహ్ కు చాలా తేలిక."
కాబట్టి మీరు అల్లాహ్ ను, ఆయన ప్రవక్తను, మేము అవతరింపజేసిన జ్యోతిని విశ్వసించండి. మీరు చేసే ప్రతి పనిని అల్లాహ్ కనిపెట్టుకుని ఉన్నాడు.
ఏ రోజున ఆయన మిమ్మల్నందరినీ సమీకరణ జరిగే రోజుకై సమీకరిస్తాడో అది గెలుపోటముల రోజై ఉంటుంది. ఎవరైతే అల్లాహ్ ను విశ్వసించి, సదాచరణ చేస్తారో అల్లాహ్ వారి పాపాలను వారి నుండి దూరం చేస్తాడు. క్రింద కాలువలు ప్రవహించే (స్వర్గ) తోటలలో వారికి ప్రవేశం కల్పిస్తాడు. వారందులో కలకాలం ఉంటారు. గొప్ప సాఫల్యం ఇదే.
మరెవరైతే తిరస్కారానికి పాల్పడ్డారో, మా ఆయతులను ధిక్కరించారో వారే నరకవాసులు. వారు నరకంలో కలకాలం ఉంటారు. అది చాలా చెడ్డ గమ్యస్థానం.
అల్లాహ్ అనుమతి లేనిదే ఏ ఆపదా రాదు. ఎవడు అల్లాహ్ ను విశ్వసిస్తాడో అతని హృదయానికి అల్లాహ్ (సరైన దిశలో) మార్గదర్శకత్వం వహిస్తాడు. అల్లాహ్ అన్ని విషయాలూ తెలిసినవాడు.
(ప్రజలారా!) మీరు అల్లాహ్ కు విధేయత చూపండి. ప్రవక్త మాటను వినండి. ఒకవేళ మీరు విముఖత చూపితే, మా ప్రవక్త బాధ్యతల్లా స్పష్టంగా విషయాన్ని చేరవేయటమే.
అల్లాహ్! ఆయన తప్ప మరో ఆరాధ్య దైవం లేనేలేడు. విశ్వసించిన వారు అల్లాహ్ ను మాత్రమే నమ్ముకోవాలి.
ఓ విశ్వాసులారా! మీ భార్యలలో, మీ బిడ్డలలో కొందరు మీకు శత్రువులు. కాబట్టి వారి పట్ల అప్రమత్తంగా ఉండండి. ఒకవేళ మీరు గనక ఉపేక్షించి, క్షమించి, సడలింపుల వైఖరిని అవలంబించినట్లయితే అల్లాహ్ క్షమించేవాడు, దయదలిచేవాడు.
మీ సిరిసంపదలు, మీ సంతానం నిజానికి మీ పాలిట ఒక పరీక్ష. గొప్ప ప్రతిఫలమయితే అల్లాహ్ వద్ద ఉన్నది.
కాబట్టి శాయశక్తులా మీరు అల్లాహ్ కు భయపడుతూ ఉండండి. (ఆజ్ఞలను) వినండి, విధేయత చూపండి. (దైవమార్గంలో) ఖర్చు చేస్తూ ఉండండి. ఇది స్వయంగా మీకే శ్రేయస్కరం. ఎవరైతే తమ ఆత్మ లోభత్వం నుండి రక్షించబడ్డారో వారే సాఫల్య భాగ్యం పొందినవారు.
మీరు గనక అల్లాహ్ కు మంచి రుణం ఇస్తే (అంటే అల్లాహ్ మార్గంలో ఖర్చు పెడితే) దాన్ని ఆయన మీ కొరకు పెంచుతూపోతాడు. మీ పాపాలను కూడా క్షమిస్తాడు. అల్లాహ్ (తన దాసుల సేవలను) గుర్తించేవాడు, సహనశీలుడు.
64. sura ath tagabun | khuran | Quran with Telugu Translation | AskIslamPedia
bhoomyaakaasaalalo unnavannee allah pavitratanu koniyaadutunnaayi. sarvasattaadhikaaram aayanade. stotram aayanake sobhayamanam. ayana annintipai adhikaaram kalavaadu.
mimmalni srushtinchinavaadu aayane. mari meelo kondaru avishwaasulugaa unte mari kondaru vishwaasulugaa unnaaru. meeru chesedanta allah chustune unnaadu.
ayana aakaasaalanuu, bhoominee (nyaayamtho), samatukam (satyam)thoo srushtinchaadu. mari (ayana) mee roopu rekhalanu teerchididdaadu. meeku chaala manchi roopamichaadu. kadaku cherukovalasindi ayana vaddake.
bhoomyaakaasaalalo unde vaatanninti gurinchi aayanaku telusu. meeru dachedi bahirgatam chesedi (antaa) aayanaku telusu. allah gundelloni guttunu sayitam eriginavaadu.
emiti, intakumunupu tiraskara vaikhariki paalpadina vaari samacharam meeku cheraleda? vaaru tama aagadaala dushparinaamaanni chavichusaru. vaari koraku baadhaakaramaina shiksha unnadi.
endukante, vaari daggaraku vaari pravaktalu spashtamaina nidarsanaalanu teesukuvacchinappudu, "amity, maanavamaatrulu maaku maargadarsakatvam vahistara?" ani vaaru (chulakanaga) matladaru. aa vidhamgaa vaaru (satyaanni) tiraskarinchaaru. mukhalu trippukunnaru. mari allah kuudaa vaarini pattinchukoledu. allah nirapekshaaparudu. anni vidhala prasamsaneeyudu.
taamu maraninchina pidapa tirigi bratikinchabadatam anedi etty paristhitiloonuu jaragani pani ani avishwaasulu talapostunnaru. (oo pravakta!) vaariki cheppu : "enduku jaragadu? naa prabhuvu thodu! meeru tappakunda malli lepabadataru. meeru chesinadanta meeku teliyaparachabadutundi. ilaa cheyatam allah ku chala telika."
kabatti meeru allah nu, aayana pravaktanu, memu avatarimpajesina jyotini viswasinchandi. meeru chese prati panini allah kanipettukuni unnaadu.
e rojuna aayana mimmalnandarini sameekarana jarige rojukai sameekaristaado adhi gelupotamula rojai untundi. evaraithe allah nu vishwasinchi, sadaacharana chestaro allah vaari paapaalanu vaari nundi dooram chestaadu. krinda kaaluvalu pravahinche (swarga) thotalalo vaariki pravesam kalpistaadu. vaarandulo kalakaalam untaaru. goppa saafalyam ide.
marevaraithe tiraskaaraaniki palpaddaro, maa aayatulanu dhikkarincharo vaare narakavaasulu. vaaru narakamlo kalakaalam untaaru. adhi chala chedda gamyasthaanam.
allah anumati lenide e aapadaa raadu. evadu allah nu vishwasistaado athani hrudayaaniki allah (saraina disalo) maargadarsakatvam vahistaadu. allah anni vishayaaluu telisinavaadu.
(prajalara!) meeru allah ku vidheyata chuupandi. pravakta maatanu vinandi. okavela meeru vimukhata chuupithee, maa pravakta badhyatalla spashtamgaa vishayaanni cheraveyatame.
allah! aayana tappa maro aaraadhya daivam leneledu. viswasinchina vaaru allah nu matrame nammukovali.
oo vishwasulara! mee bhaaryalalo, mee biddalalo kondaru meeku satruvulu. kabatti vaari patla apramattamgaa undandi. okavela meeru ganaka upekshinchi, kshaminchi, sadalimpula vaikharini avalambinchinatlayite allah kshaminchevaadu, dayadalichevaadu.
mee sirisampadalu, mee santaanam nijaaniki mee palita oka pareeksha. goppa pratiphalamayithe allah vadda unnadi.
kabatti saayasaktulaa meeru allah ku bhayapadutuu undandi. (aagnalanu) vinandi, vidheyata chuupandi. (daivamaargamlo) kharchu chestu undandi. idhi swayamgaa meeke shreyaskaram. evaraithe tama aatma lobhatvam nundi rakshinchabaddaaro vaare saafalya bhagyam pondinavaaru.
meeru ganaka allah ku manchi runam iste (ante allah maargamlo kharchu pedithe) daanni aayana mee koraku penchuthoopothaadu. mee paapaalanu kuudaa kshamistaadu. allah (tana daasula sevalanu) gurtinchevaadu, sahanasheeludu.